**ติดต่อสอบถามการเข้าถึงสิทธิของคนพิการ**

* สำนักงานส่งเสริมและพัฒนาคุณภาพชีวิตคนพิการแห่งชาติ(พก.) และกองส่งเสริมและพัฒนาคุณภาพชีวิตคนพิการ โทรศัพท์ตอบรับอัตโนมัติ ๐๒-๓๕๔๕๕๐๑ โทรศัพท์ ๐๒-๓๕๔๓๓๘๘ โทรสาร ๐๒- ๓๕๔๓๘๙๙
* ศูนย์ช่วยเหลือทางสังคม กระทรวงการพัฒนาสังคมและความมั่นคงของมนุษย์ (OSCC) โทร ๑๓๐๐
* สำนักคุ้มครองสวัสดิภาพชุมชน ศูนย์คุ้มครองสวัสดิภาพชุมชนกรมพัฒนาสังคมและสวัสดิการ โทร ๐๒-๓๐๖๘๙๙๐โทรสาร ๐๒-๓๕๔๓๑๔๐-๑
* สำนักงานพัฒนาสังคมและความมั่นคงของมนุษย์จังหวัด (พมจ.) ศาลากลางจังหวัด/ศูนย์ราชการจังหวัด ทุกจังหวัด
* สำนักงานหลักประกันสุขภาพแห่งชาติ

โทร ๑๓๓๐

* สำนักบริหารการศึกษาพิเศษ

โทร ๐๒- ๖๒๘๘๙๗๒ , ๐๒-๒๘๒๕๘๒๐

* กรมจัดหางาน กระทรวงแรงงาน โทร ๐๒-๒๔๕๐๙๖๔, ๐๒- ๒๔๘๒๒๗๘
* สถาบันพัฒนาฝีมือแรงงาน กระทรวงแรง โทร ๐๒- ๖๙๑๘๔๓๗
* ศูนย์จัดหางานคนพิการพระมหาไถ่ โทร ๑๔๗๙

**บริการที่คนพิการควรได้รับ**

 เมื่อคนพิการได้รับการจดทะเบียนแล้ว จะได้รับ

บริการดังนี้

๑. บริการทางการแพทย์ ได้แก่ การรักษาพยาบาล

เพื่อแก้ไขความพิการ หรือเพื่อปรับสภาพความพิการ อุปกรณ์เครื่องใช้ต่าง ๆ และคําแนะนําปรึกษาทางการแพทย์

 ๒. บริการทางการศึกษา ได้แก่ การเข้าเรียน ในสถานศึกษาต่าง ๆ อุปกรณ์ และค่าใช้จ่ายในการเรียน และคําแนะนําปรึกษาเกี่ยวกับการศึกษา

๓. บริการทางการอาชีพ ได้แก่ การจัดฝึกอาชีพ

การแนะนําในการประกอบอาชีพ ให้กู้ยืมเงินในการประกอบอาชีพ

๔. บริการทางสังคม ได้แก่ การจัดสิ่งอํานวย

ความสะดวกต่างๆ การจัดหาล่ามภาษามือ และการติดต่อกับ หน่วยบริการต่าง ๆ ให้



 **ประชาสัมพันธ์สิทธิคนพิการ** 

 “โครงสร้างพื้นฐานดี ก้าวสู่วิถีแห่งความพอเพียง”

 **จัดทำโดย**

 **งานสวัสดิการสังคม สำนักปลัด**

 **องค์การบริหารส่วนตำบลแก้งไก่**

 **อำเภอสังคม จังหวัดหนองคาย**

 **ติดต่อสอบถามโทร : ๐๔๒-๔๔๑-๖๐๙**

**ความหมายของคนพิการ**

คนพิการ คือ บุคคลที่มีความผิดปกติ หรือมีความบกพร่องทางร่างกาย ทางสติปัญญา หรือ จิตใจ

คนเป็นทรัพยากรที่มีคุณค่าทั้งนี้ เพราะคนเป็นกำลังสำคัญในการพัฒนาประเทศในทกๆด้าน แต่ในทุกๆสังคมมิได้มีบุคคลที่มีความรู้ ความสามารถเท่าเทียมกันทั้งหมดยังมีบุคคลประเภทหนึ่งซึ่งมีความผิดปกติหรือความบกพร่องทางด้านร่างกาย ทางสติปัญญา หรือทางจิตใจ ทำให้เป็นอุปสรรคในการดำรงชีวิต การประกอบอาชีพ และการได้มีส่วนร่วมในกิจกรรมต่างๆของสังคม ซึ่งเราเรียกบุคคลเหล่านี้ว่า

“คนพิการ ”

**ประเภทและลักษณะของคนพิการ**

ประกาศกระทรวงการพัฒนาสังคมและความมั่นคงของมนุษย์ ได้กำหนดประเภทของคนพิการไว้ ดังนี้

๑.คนพิการทางการมองเห็น

๒.คนพิการทางการได้ยินหรือสื่อความหมาย

๓.คนพิการทางกายหรือการเคลื่อนไหว

๔.คนพิการทางจิตใจหรือพฤติกรรม

๕.คนพิการทางสติปัญญาหรือการรับรู้๖. ความพิการทางการเรียนรู้

๗.ความพิการทางออทิสติก

**การยื่นทำบัตรประจำตัวคนพิการรายใหม่ และต่ออายุบัตรคนพิการ**

กรณีการยื่นทำบัตรประจำตัวคนพิการรายใหม่และต่ออายุบัตรคนพิการจะต้องนำเอกสารต่อไปนี้ไปด้วย

๑. สำเนาบัตรประจำตัวประชาชน หรือ สำเนาสูติบัตรของคนพิการ

๒. สำเนาทะเบียนบ้านคนพิการ

๓. รูปถ่ายขนาด ๑ นิ้ว ถ่ายมาแล้วไม่เกิน ๖ เดือน จำนวน ๒ รูป

๔. เอกสารรับรองความพิการโดยผู้ประกอบวิชาชีพเวชกรรมของสถานพยาบาลของรัฐหรือสถานพยาบาลเอกชนที่เลขาธิการประกาศกำหนด

๕. กรณีบุคคลอื่นยื่นคำขอแทนคนพิการ ให้นำสำเนาบัตรประจำตัวประชาชนหรือสำเนาทะเบียนบ้านของบุคคลนั้น และหลักฐานอื่นที่แสดงให้เห็นว่าได้รับมอบอำนาจจากคนพิการหรือมีส่วนเกี่ยวข้องกับคนพิการ เนื่องจากเป็นผู้ปกครอง ผู้พิทักษ์ ผู้อนุบาล หรือผู้ดูแลคนพิการแล้วแต่กรณี

 ระเบียบคณะกรรมการส่งเสริมและพัฒนาคุณภาพชีวิตคนพิการแห่งชาติ ว่าด้วยหลักเกณฑ์ วิธีการ และเงื่อนไขการยื่นคำขอมีบัตรประจำตัวคนพิการและการออกบัตร การกำหนดสิทธิหรือการเปลี่ยนแปลงสิทธิ การขอสละสิทธิ และอายุบัตรประจำตัวคนพิการ พ.ศ. ๒๕๕๒

**\*\*ให้บัตรประจำตัวคนพิการมีอายุแปดปีนับแต่วันที่ออก**

**บัตร**

**ขั้นตอนการยื่นคำขอลงทะเบียนรับเงินสวัสดิการเบี้ยยังชีพความพิการ**

คนพิการที่มีบัตรคนพิการแล้ว สามารถยื่นคำร้องขอขึ้นทะเบียนขอรับเงินความพิการ ด้วยตนเองต่องานสวัสดิการสังคม สำนักปลัด องค์การบริหารส่วนตำบลแก้งไก่ **ได้ทุกวัน ในวัน เวลาราชการ ตั้งแต่เวลา ๐๘.๓๐ น. – ๑๖.๓๐ น. เว้นวันหยุดราชการ** พร้อมหลักฐาน ดังต่อไปนี้

(๑) บัตรประจำตัวคนพิการตามกฎหมายว่าด้วยการส่งเสริมคุณภาพชีวิตคนพิการพร้อมสำเนาจำนวน ๑ ฉบับ

(๒) ทะเบียนบ้านพร้อมสำเนาจำนวน ๑ ฉบับ

(๓) สมุดบัญชีเงินฝากธนาคารพร้อมสำเนา (ในกรณีประสงค์รับเงินผ่านธนาคาร)

 ในกรณีที่คนพิการไม่สามารถยื่นคำขอได้เนื่องจากเป็นผู้เยาว์ คนเสมือนไร้ความสามารถ หรือคนไร้ความสามารถ หรือในกรณีที่คนพิการมีสภาพความพิการถึงขั้นไม่สามารถไปยื่นคำขอรับเบี้ยความพิการด้วยตนเองได้ ให้บิดา มารดา บุตร สามี ภรรยา ญาติ พี่น้อง หรือบุคคลอื่นใดที่รับดูแลหรืออุปการะคนพิการยื่นคำขอนั้นแทนก็ได้ แต่ต้องนำหลักฐานของคนพิการและผู้ดูแลคนพิการไปแสดงต่อพนักงานส่วนท้องถิ่นด้วย

 **สิทธิของผู้สูงอายุ**

 พระราชบัญญัติผู้สูงอายุ พ.ศ. 2546 เป็นกฎหมายที่

ให้การคุ้มครอง ส่งเสริม และสนับสนุนผู้สูงอายุได้รับสิทธิ

ในด้านต่าง ๆ รวมทั้งก่อให้เกิดสิทธิประโยชน์ต่อองค์กรด้านผู้สูงอายุและประชาชนทั่วไป เช่น เงินสงเคราะห์เบี้ยยังชีพ

ผู้สูงอายุ

**คุณสมบัติของผู้มีสิทธิจะได้รับเบี้ยยังชีพ**

1. บุคคลซึ่งมีอายุหกสิบปีบริบูรณ์ขึ้นไปและมีสัญชาติไทย

ที่ได้ลงทะเบียน และยื่นคำขอรับเบี้ยยังชีพผู้สูงอายุต่อองค์กรปกครองส่วนท้องถิ่น

2. มีภูมิลำเนาอยู่ในเขตพื้นที่องค์กรปกครองส่วนท้องถิ่นตามทะเบียนบ้าน

3. ไม่เป็นผู้ได้รับสวัสดิการหรือสิทธิประโยชน์อื่นใดจาก

หน่วยงานของรัฐ รัฐวิสาหกิจ หรือองค์กรปกครองส่วน

ท้องถิ่น ได้แก่ ผู้รับเงินบำนาญ เบี้ยหวัด บำนาญพิเศษ หรือ

เงินอื่นใดในลักษณะเดียวกัน ผู้สูงอายุที่อยู่ในสถานสงเคราะห์

ของรัฐหรือองค์กรปกครองส่วนท้องถิ่น ผู้ได้รับเงินเดือน ค่าตอบแทน รายได้ประจำ หรือผลประโยชน์ตอบแทนอย่างอื่น

ที่รัฐหรือองค์กรปกครองส่วนท้องถิ่นจัดให้เป็นประจำ

**การสิ้นสุดการได้รับเบี้ยยังชีพผู้สูงอายุ**

1. ถึงแก่กรรม (ตาย)

2. ขาดคุณสมบัติตามหลักเกณฑ์

3. แจ้งสละสิทธิการขอรับเบี้ยยังชีพผู้สูงอายุเป็นหนังสือต่อองค์กรปกครองส่วนท้องถิ่นที่ตนมีสิทธิได้รับเบี้ยยังชีพผู้สูงอายุ

**ขั้นตอนการยื่นคำขอภายในเดือนพฤศจิกายนของทุกปี** ให้ผู้ที่จะมีอายุครบหกสิบปีบริบูรณ์ขึ้นไปของปีงบประมาณถัดไป ลงทะเบียนและยื่นคำขอรับเงินเบี้ยยังชีพผู้สูงอายุด้วยตนเองต่อองค์กรปกครองส่วนท้องถิ่นที่ตนมีภูมิลำเนา ณ สำนักงานขององค์กรปกครองส่วนท้องถิ่น หรือสถานที่ที่องค์กรปกครองส่วนท้องถิ่นกำหนด โดยมีหลักฐานดังนี้

1. บัตรประจำตัวประชาชน หรือบัตรอื่นที่ออกโดยหน่วยงานของรัฐที่มีรูปถ่ายพร้อมสำเนา

2. ทะเบียนบ้านพร้อมสำเนา

3. สมุดบัญชีเงินฝากธนาคารพร้อมสำเนา สำหรับกรณีที่

ผู้ขอรับเบี้ยยังชีพผู้สูงอายุประสงค์ขอรับเงินเบี้ยยังชีพผู้สูงอายุผ่านธนาคาร

ในกรณีที่มีความจำเป็น ผู้สูงอายุไม่สามารถมาลงทะเบียนด้วยตนเองได้ อาจมอบอำนาจเป็นลายลักษณ์อักษรให้ผู้อื่นเป็นผู้ยื่นคำขอรับเงินเบี้ยยังชีพผู้สูงอายุ แทนได้

**สิทธิประโยชน์อื่นสำหรับผู้สูงอายุ**

ผู้สูงอายุมีสิทธิได้รับการคุ้มครอง การส่งเสริมและ

การสนับสนุนในด้านต่างๆ ดังนี้

1. การบริการทางการแพทย์และการสาธารณสุขที่จัดไว้โดยสะดวกและรวดเร็วแก่ผู้สูงอายุ

2. การศึกษา การศาสนา และข้อมูลข่าวสารที่เป็นประโยชน์ต่อการดำเนินชีวิต

3. การประกอบอาชีพหรือฝึกอาชีพที่เหมาะสม

4. การพัฒนาตนเองและการมีส่วนร่วมในกิจกรรมทางสังคม

5. การอำนวยความสะดวกและความปลอดภัยโดยตรงแก่ผู้สูงอายุในอาคารสถานที่ ยานพาหนะหรือการบริการสาธารณะอื่น ๆ

6. การช่วยเหลือด้านค่าโดยสารยานพาหนะ ตามความเหมาะสม

7. การช่วยเหลือผู้สูงอายุซึ่งได้อันตรายจากการถูกทารุณกรรมถูกแสวงหาประโยชน์โดยมิชอบด้วยกฎหมายหรือถูกทอดทิ้ง

8. การให้คำปรึกษา ดำเนินการอื่นที่เกี่ยวข้องในทางคดี หรือในทางการแก้ไขปัญหาครอบครัว

9. การจัดที่พักอาศัย อาหารและเครื่องนุ่งห่มตามความจำเป็น

10. การสงเคราะห์เบี้ยยังชีพตามความจำเป็นอย่างทั่วถึง

11. การสงเคราะห์ในการจัดการศพตามประเพณี

12. การอื่นตามที่คณะกรรมการประกาศกำหนด

**วิธีการจ่ายเงิน**

องค์กรปกครองส่วนท้องถิ่นจะจ่ายเงินสงเคราะห์เพื่อการยังชีพ

ผู้สูงอายุตามระเบียบกระทรวงมหาดไทยว่าด้วยหลักเกณฑ์ การ

จ่ายเงินเบี้ยยังชีพผู้สูงอายุขององค์กรปกครองส่วนท้องถิ่น พ.ศ.

2552 เดือนละ 1 ครั้ง ตามงวดการจัดสรรงบประมาณของรัฐ

 \* ผู้สูงอายุ ที่มีอายุ 60 – 69 ปี ได้รับเงินเดือนละ 600 บาท

 \* ผู้สูงอายุ ที่มีอายุ 70 – 79 ปี ได้รับเงินเดือนละ 700 บาท

 \* ผู้สูงอายุ ที่มีอายุ 80 – 89 ปี ได้รับเงินเดือนละ 800 บาท

 \* ผู้สูงอายุ ที่มีอายุ 90 ปีขึ้นไป ได้รับเงินเดือนละ 1,000 บาท

 (ทั้งนี้ ตามอัตราที่ระเบียบฯ หรือรัฐบาลประกาศกำหนด)

 

**ดอกลำดวนสัญลักษณ์ของผู้สูงอายุ**

🕊 **คนพิการ** 🕊

**สิทธิประโยชน์สำหรับคนพิการ**

 การฟื้นฟูสมรรถภาพคนพิการ ถือเป็นแนวทาง

สำคัญในการพัฒนาคนพิการอย่างยั่งยืนอันจะทำให้คนพิการ

อยู่ในสังคมได้อย่างมีศักดิ์ศรีเท่าเทียมกับคนทั่วไป เพื่อส่งเสริม

ให้คนพิการได้รับสิทธิและโอกาสในการฟื้นฟูสมรรถภาพ

ทางด้านการแพทย์ การศึกษาอาชีพและสังคม โดยคนพิการ

ที่จะได้รับสิทธิและโอกาสดังกล่าว ให้ยื่นจดทะเบียนคนพิการ

***คนพิการ จะได้รับการสงเคราะห์ตาม พ.ร.บ.การฟื้นฟู***

***สมรรถภาพคนพิการ พ.ศ. 2534***

**คุณสมบัติของผู้มีสิทธิจะได้รับเบี้ยความพิการ**

**คนพิการ** หมายความว่า คนพิการที่จดทะเบียนคน

พิการตามพระราชบัญญัติฟื้นฟูสมรรถภาพคนพิการพ.ศ.2534

1. มีสัญชาติไทย มีภูมิลำเนาอยู่ในเขตองค์กรปกครอง

ส่วนท้องถิ่นตามทะเบียนบ้าน

2. มีบัตรประจำตัวคนพิการตามกฎหมายว่าด้วย

การส่งเสริมคุณภาพชีวิตคนพิการ และไม่เป็นบุคคลซึ่ง

อยู่ในความอุปการะของสถานสงเคราะห์ของรัฐ

**การสิ้นสุดการได้รับเบี้ยยังชีพผู้สูงอายุ**

1. ถึงแก่กรรม (ตาย)

2. ขาดคุณสมบัติตามหลักเกณฑ์

3. แจ้งสละสิทธิการขอรับเบี้ยความพิการเป็นหนังสือต่อ

องค์กรปกครองส่วนท้องถิ่นที่ตนมีสิทธิได้รับเบี้ยความพิการ

**วิธีการจ่ายเงิน**

องค์กรปกครองส่วนท้องถิ่น จะจ่ายเงินเบี้ยความพิการให้คนพิการ ตามระเบียบกระทรวงมหาดไทย ว่าด้วย

หลักเกณฑ์การจ่ายเงินเบี้ยความพิการให้คนพิการขององค์กรปกครองส่วนท้องถิ่น พ.ศ.2553 เดือนละ 1 ครั้ง ตามงวดการจัดสรรงบประมาณของรัฐ อัตรารายละ 800 บาทต่อเดือน

 (ทั้งนี้ ตามอัตราที่ระเบียบฯ หรือรัฐบาลประกาศกำหนด)

**ขั้นตอนการยื่นคำขอภายในเดือนพฤศจิกายนของทุกปี** ให้คนพิการที่มีบัตรประจำตัวคนพิการมาลงทะเบียนและยื่นคำขอรับเงินเบี้ยความพิการในปีงบประมาณถัดไปด้วยตนเองต่อองค์กรปกครองส่วนท้องถิ่นที่ตนมีภูมิลำเนา ณ สำนักงานขององค์กรปกครองส่วนท้องถิ่น หรือสถานที่ที่องค์กรปกครองส่วนท้องถิ่นกำหนด โดยมีหลักฐานดังนี้

1. บัตรประจำตัวคนพิการตามกฎหมายว่าด้วยกาส่งเสริมคุณภาพชีวิตคนพิการ พร้อมสำเนา

2. ทะเบียนบ้านพร้อมสำเนา

3. สมุดบัญชีเงินฝากธนาคารพร้อมสำเนา สำหรับกรณีที่ผู้ขอรับเบี้ยความพิการประสงค์ขอรับเงินเบี้ยความพิการผ่านธนาคาร

4. ในกรณีที่คนพิการเป็นผู้เยาว์ซึ่งมีผู้แทนโดยชอบธรรม คนเสมือนไร้ความสามารถ หรือคนไร้ความสามารถ ให้ผู้แทนโดยชอบธรรม ผู้พิทักษ์ หรือผู้อนุบาล แล้วแต่กรณี ยื่นคำขอแทนโดยแสดงหลักฐานเป็นผู้แทนดังกล่าว

*\*\*\*\*\*\*\*\*\*\*\*\*\*\*\*\*\*\*\*\*\*\**



**

ประชาสัมพันธ์

สิทธิประโยชน์ของผู้สูงอายุ คนพิการ

โดย

# องค์การบริหารส่วนตำบลแก้งไก่

**สำนักปลัด งานพัฒนาชุมชน**

# โทร. 0-4244-1609

**โทรสาร** 0-4244-1609

**(สายด่วนงานพัฒนาชุมชน โทร. 0834567324)**